Nadejda Karpova

Nadejda Karpova (rus.: Наде́жда Алексе́евна Ка́рпова , ) — Rusiyalı qadın futbolçu. Mövqeyi hücumçudur. İspaniyanın "Espanyol" klubunun və Rusiya Milli komandasının şərəfini qoruyur.

 Karyerası 
Nadejda Karpova futbol ilə məşğul olmağa doğulduğu Yaroslavl şəhərində başlayıb. Futbolun sirrlərini öyrənməyə başladığı ilk klub, Yaroslavl şəhər 13 nömrəli "Uşaq Gənclər İdman Məktəbi" olub. Futbolçunun ilk məşqçisi Nikolay Vladimiroviç Fadyenko olub.

2010-cu ilin iyununda, Rusiya birinci liqada yarışan "Rosiyanka" klubuna məxsus olan "Zveniqorod Olimpiya Ehtiyatları Məktəbi"ndən dəvət təklifi alır.

2013-cü ildə "Zorkaya" klubuna keçir. 2014-cü ilin may ayında bu klub ilə ilk peşəkar müqaviləsini imzalayır.

Rusiya çempionatında "Zorki"nin heyətində debütu, 11 may 2014-cü il tarixində "Mordovoçki" ilə oyunda baş tutur.

2015-ci ildə "Çertanovo" klubuna keçir. "Çertanovo"nun heyətində debüt oyunu 19 aprel 2015-ci il tarixində, "Kubanoçki" ilə oyunda baş tutur.

20 sentyabr 2017-ci ildə rəsmi olaraq "Valensiya"ya keçərək, İspan klubu ilə iki illik müqavilə imzalayır. İspaniya çempionatında ilk qolunu, 30 oktyabr 2017-ci ildə "Atletiko"nun qapısına vurur. 2017-ci ilin noyabr ayında İspaniya çempionatının 9-cu turunun ən yaxşı oyunçusu seçilir.

2018-ci ilin dekabr ayının sonunda, "Valensiya" və Karpova qarşılıqlı razılıq əsasında, bağladıqları müqaviləni ləğv edirlər və Karpova "Valensiya"nı tərk edir.

4 yanvar 2019-cu il tarixində xanım futbolçu İspaniyanın başqa bir klubu "Sevilya"ya keçir. "Sevilya" klubunda bir mövsumdə meydana çıxdığı 20 oyunda 6 qol vurur.

Futbolçu 23 iyun 2020-ci il tarixində "Sevilya"dan ayrılır. Karpovanın budəfəki dayanacağıda İspaniya olur. Nadejda "Espanyol" klubuna keçir.

 Titulları 
 Rusiya çempionatının gümüş mükafatçısı: 2014
 Rusiya çempionatının ən yaxşı bombardiri: 2016
 Braziliyada keçirilən beynəlxalq turnirin bürünc mükafatçısı: 2016

 İstinadlar 

 Xarici keçidlər 

Kateqoriya:Rusiyanın qadın futbolçuları
Kateqoriya:Lesbiyan qadın idmançılar
Kateqoriya:Qadın futbol hücumçuları